વિરાટ કોહલીએ કહ્યું, 'એક વસ્તુ જે મને સારી રીતે યાદ છે કે સિડનીમાં ફેન્સે મને ખરી ખોટી સંભળાવી હતી, તેમને મારા પરિવાર વિશે પણ અપશબ્દ કહ્યાં જેને કારણે મને ગુસ્સો આવ્યો અને મે પોતાની વચ્ચેની આંગળી બતાવી હતી. આમ કરતા મને ના લાગ્યુ કે કઇ ખોટુ કર્યુ છે. હું પોતાની મસ્તીમાં હતો. આગળના દિવસે મને મેચ રેફરી રંજન મદુગલેએ પોતાના રૂમમાં બોલાવ્યો અને હું વિચારી રહ્યો હતો કે શું ખોટુ થયું? તેમને કહ્યું, 'કાલે બાઉન્ડ્રી લાઇન પર શું થયુ હતું? મે કહ્યું, 'કઇ નહીં'.